nahid-hub/BLUGE-bengali-wikipedia-section-title-prediction huggingface dataset:
ওয়াকায়ামা প্রশাসনিক অঞ্চলের পশ্চিমে প্রশান্ত মহাসাগরের উপকূল, উত্তরে ওসাকা এবং পূর্বে রয়েছে নারা ও মিয়ে প্রশাসনিক অঞ্চল। এর আয়তন ৪৭২৬ বর্গ কিমি এবং তার মধ্যে ৮১% পর্বত। কিই পর্বতমালার অংশ ওমিনে পর্বতমালা ওয়াকায়ামার মাঝ বরাবর উত্তর থেকে দক্ষিণে প্রসারিত। ওয়াকায়ামার সর্বোচ্চ শৃঙ্গ গিমায়ামা পর্বতের উচ্চতা ১৩৭২ মিটার।

ওয়াকায়ামার উত্তরাংশের জলবায়ু সেতো অন্তর্দেশীয় সাগর ও দক্ষিণাংশ প্রশান্ত মহাসাগর দ্বারা প্রভাবিত। দক্ষিণাংশের পূর্ব ভাগে বার্ষিক বৃষ্টিপাতের পরিমাণ ৪,০০০ মিমি ছাড়িয়ে যায়।

সঠিক অনুচ্ছেদ শিরোনাম কোনটি?
titleA. পর্যটন
titleB. সংস্কৃতি
titleC. ইতিহাস
titleD. ভূগোল
উত্তর: titleD
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কোটা রামস্বামী। ২৫ জুলাই, ১৯৩৬ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ আগস্ট, ১৯৩৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৯৩৬ সালে ৪০ বছর ৩৭ দিন বয়সে ইংল্যান্ডের মাটিতে দুই টেস্টে অংশগ্রহণের মাধ্যমে ভারতের দ্বিতীয় বয়োজ্যেষ্ঠ ক্রিকেটার হিসেবে অভিষিক্ত হয়েছিলন কোটা রামস্বামী। পরবর্তীকালে স্বীয় আত্মজীবনীমূলক গ্রন্থে উল্লেখ করেছিলেন যে, ক্রিকেট বহির্ভূত কারণে তাকে দলে নেয়া হয়েছিল। তবে, নিজের স্বর্ণালী সময়ে অভিষেক টেস্টে ৪০ ও ৬০ রান তুলেন। অভিষেক টেস্টটি ড্রয়ে পরিণত হয়েছিল।

ওভালের চূড়ান্ত টেস্টে আরও দুইবার মূল্যবান অবদান রেখেছিলেন তিনি। প্রথম ইনিংসে ২৯ ও দ্বিতীয় ইনিংসে অপরাজিত ৪১ রান তুলে এ সিরিজে ৫৬.৬৬ গড়ে ১৭০ রান তুলেন। ঐ সফরে তাকে বিস্ময়করভাবে দলে অন্তর্ভূক্ত করা হয়েছিল। তবে, সামগ্রীকভাবে তিনি দূর্দান্ত খেলেছিলেন। প্রথম-শ্রেণীর খেলাগুলোয় ৩০.৭০ গড়ে ৭৩৭ রান তুলেন। এছাড়াও, টেস্ট গড়ে দলের শীর্ষস্থানীয় খেলোয়াড় বিজয় মার্চেন্ট, মুশতাক আলী ও সি. কে. নায়ডু’র তুলনায় ব্যাটিং গড়ে শীর্ষস্থান দখল করেছিলেন। ওল্ড ট্রাফোর্ডে সিরিজের দ্বিতীয় টেস্টে অভিষেক ঘটে তার।

খেলোয়াড়ী জীবন শেষে স্বীয় টেস্ট গড়কে ৫৬তে নিয়ে যান। ১৯২৬-২৭ মৌসুমে আর্থার জিলিগানের নেতৃত্বাধীন মেরিলেবোন ক্রিকেট ক্লাবের (এমসিসি) বিপক্ষে হিন্দু দলের সদস্যরূপে খেলেন। এছাড়াও, ১৯৩৫-৩৬ মৌসুমে জ্যাক রাইডারের নেতৃত্বাধীন অস্ট্রেলিয়ান সার্ভিসেস একাদশ দলের বিপক্ষে ৮৩ রান সংগ্রহ করেছিলেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. বিবিধ
titleC. আন্তর্জাতিক ক্রিকেট
titleD. টেনিসে অংশগ্রহণ
উত্তর: titleC
২০১২ সালের পরীক্ষণের পরে পশ্চিম অস্ট্রেলিয়ার ফ্লিন্ডার বে'তে শামুক (অ্যাবালোন) উৎপাদনের জন্য একটি বাণিজ্যিক "সি রেঞ্চ" স্থাপন করা হয়েছিল। রেঞ্চটি ৫০০০ টি () অ্যাবিট্যাটস (অ্যাবালোন আবাস) নামক পৃথক কংক্রিট ইউনিট দ্বারা তৈরি কৃত্রিম প্রবাল নিয়ে গঠিত। এই অ্যাবিটাটের প্রতিটি ৪০০টি করে অ্যাবালোন ধারণ করতে পারে। এই অ্যাবালোনগুলো সাধারণত উপকূলবর্তী হ্যাচারিগুলো থেকেই নিয়ে আসা হয়।

অ্যাবালোনের খাবার তাদের আবাসভূমিতে প্রাকৃতিকভাবেই জন্মায়। উপসাগরীয় বাস্তুসংস্থান সমৃদ্ধকরণের ফলে ধুফিশ, গোলাপী স্নেপার, ব্রাশ, স্যামসন মাছ সহ অন্যান্য প্রজাতি ক্রমবর্ধমানভাবে জন্ম নেয়।

তবে, সংস্থাটির কর্মকর্তা ব্র্যাড অ্যাডামস তাদের পদ্ধতির সাথে প্রাকৃতিক অ্যাবালোনের সাদৃশ্য এবং উপকূলীয় মৎস্যচাষের পার্থক্যের উপর জোর দিয়ে বলেন, "আমাদের প্রকল্পটিকে ঠিক মৎস্যচাষের নয়, বরং রেঞ্চিং বলা যেতে পারে। কারণ, অ্যাবালোনগুলোকে একবার পানিতে ছাড়া হলে, তারা নিজেরাই নিজেদের দেখাশোনা করে।"

সঠিক অনুচ্ছেদ শিরোনাম কোনটি?
titleA. স্থায়িত্ব
titleB. পলায়ন বা অন্য জীবের আক্রমণ
titleC. মুক্ত সাগরে মৎস্যচাষ
titleD. কৃত্রিম প্রবাল
উত্তর: titleD
চলচ্চিত্র উৎসবের প্রধান আকর্ষণ হয়ে উঠেছে পুরস্কার প্রদান অনুষ্ঠানটি। সেই সাথে সমগ্র নরওয়ের জন্য এটি একটি প্রধান টেলিভিশন আকর্ষণ। প্রথমদিকে আন্তর্জাতিক তারকাদের আমন্ত্রণ করা হতো অনুষ্ঠানের মর্যাদা বাড়াবার জন্য। উদাহরণ হিসাবে বলা যায় রজার মুরের কথা , যিনি ১৯৮৫ সালের প্রথম অনুস্থানে উপস্থিত ছিলেন একজন বিশেষ অতিথি হিসেবে। এবং ১৯৮৭ সালে ডানিয়া রস,যিনি পরবর্তীতে নরওয়েজীয় উদ্যোক্তা আরনি নেস, জুনিওরের সাথে বিবাহ বন্ধনে আবদ্ধ হন। অন্যান্য আন্তজাতিক তারকাদের মধ্যে যারা অনুষ্ঠান উপস্থানা করেছিলেন নেড বেটি,লাউরেন বাকাল্ল,জন ভঁইট,ব্রাইন কক্স,জেরেমি আয়রনস,বেন কিংসলে এবং পিয়ারস ব্রস্নান

সাম্প্রতিক কালে সম্ভাবনাময় নরওয়েজীয় কৌতুক অভিনেতারা অনুষ্ঠানটি উপস্থানা করছেন। টিভি-অনুষ্ঠান "নিট পা নিট" হতে আগত জন এলমাস ২০০০ সাল হতে বেশ কয়েক বছর অনুষ্ঠানটি উপস্থানা করেছেন । স্ট্যান্ড-আপ কমেডিয়ান টমাস গিআর্টসেন সাম্প্রতিক অনুষ্ঠানগুলি উপস্থানা করেছেন। ২০০৫ সালের একটি ঘটনা মিডিয়ার নজর কারে যখন উপস্থাপক মারট এস্লেন এবং ক্রিশ্চিয়ান রক্ষণশীল দলের সংস্কৃতি ও চার্চ মন্ত্রী,ভেলগার্ড ভারসতেদ হাগল্যান্ড মঞ্চে হাস্যছলে একে অপরকে চুমু খান।

সঠিক অনুচ্ছেদ শিরোনাম কোনটি?
titleA. পুরস্কার এবং বিজয়ী
titleB. অনুষ্ঠান
titleC. ভাস্কর্য
titleD. ইতিহাস
উত্তর: titleB
উয়েফা অনুযায়ী, মনোনীত খেলোয়াড়দের "সকল প্রতিযোগিতা, উভয় ঘরোয়া ও আন্তর্জাতিক এবং ক্লাব ও জাতীয় দলের" হয়ে তাদের খেলার ভিত্তিতে নির্বাচন করা হয়। উদ্বোধনী পুরস্কারের জন্য, ২০১৩ উয়েফা নারী ইউরোর গ্রুপ পরবে খেলা ১২ জাতীয় দলের কোচ এবং ২০১২–১৩ উয়েফা নারী চ্যাম্পিয়নস লীগের কোয়ার্টার-ফাইনালে খেলা ৮ ক্লাবের কোচদের ভোটে খেলোয়াড়দের মনোনীত করা হয়েছিল। পরবর্তীতে ইউরোপীয় স্পোর্টস মিডিয়া দ্বারা নির্ধারিত নারী ফুটবলের ১৮ ক্রীড়া সাংবাদিকদের দ্বারা মনোনীত খেলোয়াড়দের থেকে নির্বাচন করা হয়। প্রত্যেক নির্বাচক শীর্ষ ৩ খেলোয়াড়ের তালিকা নির্ধারণ করেন, যেখানে তারা তাদের প্রথম পছন্দকে ৫ পয়েন্ট, দ্বিতীয় পছন্দকে ৩ পয়েন্ট এবং তৃতীয় পছন্দকে ১ পয়েন্ট প্রদান করেন। এই প্রাথমিক পর্যায়ের ভোট থেকে শীর্ষ ৩ খেলোয়াড়দের মনোনীত করা হয় এবং বাকি চতুর্থ থেকে দশম স্থান পর্যন্ত খেলোয়াড়দের নির্ধারণ করা হয়। এই পুরস্কারের বিজয়ী, দ্বিতীয় স্থান বা রানার-আপ এবং তৃতীয় স্থান উক্ত শীর্ষ ৩ মনোনীত খেলোয়াড়দের মধ্যে দ্বিতীয় পর্যায়ের ভোটের মাধ্যমে নির্ধারণ করা হয়, যেটি উয়েফা নারী চ্যাম্পিয়নস লীগের ৩২ দলের পর্ব এবং ১৬ দলের পর্বের ড্রয়ের সময় সংগঠিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ২০১৫–১৬
titleC. মানদণ্ড এবং ভোটদান
titleD. চূড়ান্ত প্রতিযোগী
উত্তর: titleC
টারশিয়ারি যুগে হিমালয় পর্বত উত্থিত হওয়ার কালে এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত। মায়ানমারের দিক হতে গিরিজনি আলোড়নের প্রভাবে ও ধাক্কায় সম্ভবত রাঙ্গামাটি, খাগড়াছড়ি, বান্দরবান, চট্টগ্রাম, সিলেট, মৌলভীবাজার, হবিগঞ্জ এবং পাহাড়ি এলাকাগুলোর সৃষ্টি হয়। আসামের লুসাই অমায়ানমারের আরাকান এলাকার পাহাড়ের সাথে এদের মিল দেখা যায়। এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত।

সঠিক অনুচ্ছেদ শিরোনাম কোনটি?
titleA. টারশিয়ারি যুগের গঠিত পাহাড়সমূহ
titleB. ভরাট ভূমির মৃত্তিকা
titleC. গভীর লোহিত-বাদামি সোপান মৃত্তিকা
titleD. চুনযুক্ত পলল
উত্তর: titleA
ক্রিকেট থেকে সাময়িক বিরতি নিয়ে পুণরায় তিনি পাকিস্তান দলের অধিনায়ক মনোনীত হন। কিন্তু এর পরপরই বল-টেম্পারিংসহ বেশ কয়েকটি বিতর্কে নিজেকে জড়িয়ে ফেলেন। জুলাই, ২০০০ সালে একটি খেলা শেষে প্রথম ক্রিকেটার হিসেবে তার বিরুদ্ধে বল-টেম্পারিংয়ের সাথে জড়িত থাকার অভিযোগ আনা হয় ও ম্যাচ ফি’র ৫০% জরিমানা করা হয়। ২০০৩ সালের ক্রিকেট বিশ্বকাপে অস্ট্রেলিয়ার বিরুদ্ধে অনুষ্ঠিত প্রথম খেলায় বিতর্কের সূচনা করেন। অ্যান্ড্রু সাইমন্ডসকে উদ্দেশ্য করে বিমার ছুঁড়লে তাকে বোলিং করা থেকে বিরত রাখা হয়। এরফলে আন্তর্জাতিক খেলায় প্রথম বোলার হিসেবে তিনি এ অভিযোগে দোষী সাব্যস্ত হন। ঐ প্রতিযোগিতায় কেবলমাত্র দুই সহযোগী দেশের বিরুদ্ধে জয় পায় পাকিস্তান দল ও গ্রুপ পর্ব থেকেই বিদায় নেয় তার দল। প্রতিযোগিতা শেষে তার অধিনায়কত্ব কেড়ে নেয়া হয় ও জাতীয় দল থেকে বাদ দেয়া হয়। অতঃপর প্রায় ১৫ বছরের খেলোয়াড়ী জীবন শেষে এপ্রিল, ২০০৪ সালে আন্তর্জাতিক ক্রিকেট থেকে অবসরের ঘোষণা দেন তিনি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বিতর্ক
titleC. খেলোয়াড়ী জীবন
titleD. কোচিং
উত্তর: titleB
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। পাণ্ডুয়া রেলওয়ে স্টেশনে ৫ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

পাণ্ডুয়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. বৈদ্যুতীকরণ
titleC. পরিকাঠাম
titleD. অবস্থান
উত্তর: titleC
কারিয়ানরা কারিয়া ভাষায় কথা বলত। কারিয়ানদের নিয়ে কাজ করেছে এমন লেখকদের মতে, কারিয়ান ভাষা ভাষীদের নথি গুলো কারিয়ান ব্যাবসায়ীদের কিছু অসম্পূর্ণ দেয়াল লিখন ও অন্যান্য দেয়াল চিত্র , মেম্ফিস, মিশর (মিশরের অন্যান্য স্থানে), গ্রীক নথির কিছু ব্যক্তিগত নাম, কারিয়া থেকে পাওয়া ২০ টি শিলালিপি (চারটি দ্বিভাষিক শিলালিপি সহ), এবং অন্যত্র ছড়িয়ে ছিটিয়ে রয়েছে। খ্রিস্টপূর্ব সপ্তম শতাব্দীতে এদের প্রথম শিলালিপিটি পাওয়া যায়।

সঠিক অনুচ্ছেদ শিরোনাম কোনটি?
titleA. কারিয়ান
titleB. পিসিডিয়ান
titleC. মালিয়ান
titleD. উৎপত্তি
উত্তর: titleA
১৯৯০-এর দশকে উপমহাদেশের মেয়েদের অধিকার সুংসহত করার লক্ষ্য মীনা কার্টুন প্রচারের উদ্যোগ নেয় ইউনিসেফ। সেসময় সবার কাছে গ্রহণযোগ্য একটি মুখাবয়ব সৃষ্টির জন্য তারা দ্বারস্থ হয় রাম মোহনের কাছে। পরে, তার রং-তুলিতেই ফুটে ওঠে মীনা কার্টুনের সবার পছন্দের রূপটি।

১৯৯১ থেকে ২০০১ সালের মধ্যে ‘মীনা’ কার্টুনের ষোলোটি পর্ব পরিচালনা করেন রাম মোহন। এই প্রজেক্টের সঙ্গে যুক্ত ছিল ইউনিসেফ ও বাংলাদেশের টুনবাংলা। এই সিরিজের জন্য ১৯৯৬ সালে কমিউনিকেশন আর্টস গিল্ডের দেওয়া হল অব ফেইম অ্যাওয়ার্ডে আজীবন সম্মাননা লাভ করেন।

ফিলিপাইনের ম্যানিলাতে অবস্থিত হান্না-বারবারা স্টুডিওতেও মীনার প্রথম দিককার বেশ কিছু পর্ব নির্মিত হয়। পরে ভারতের রাম মোহন স্টুডিওতে মীনার বাকি পর্বগুলো নির্মাণ করা হয়। সিরিজগুলো পরিচালনা করেছিলেন রাম মোহন নিজেই।

‘মীনা’ কার্টুন মূলত বাংলায় নির্মিত টিভি শো। যা ইংরেজি, হিন্দি, উর্দু, নেপালি, পশতু, ফারসি ও পর্তুগিজ ভাষাতেও প্রচার হয়। এর মাধ্যমে অনেক দেশে ছড়িয়ে পড়ে রাম মোহনের নাম।

সঠিক অনুচ্ছেদ শিরোনাম কোনটি?
titleA. মীনা কার্টুন তৈরি ও ভূমিকা
titleB. ক্যারিয়ার
titleC. প্রারম্ভিক জীবন ও শিক্ষা
titleD. মৃত্যু
উত্তর: titleA
মীড বড় হয়েছেন দক্ষিণ-পশ্চিম ইংল্যান্ডের সমারসেট এলাকার বাথ শহরে। তিনি বার্কশায়ারে অবস্থিত ল্যাম্ব্রুক বিদ্যালয়ে ভর্তি হয়েছিলেন যেখানে তার পড়াশোনা ছিল গ্রীক ও ল্যাটিন ভাষায় সীমাবদ্ধ। অক্সফোর্ডে অবস্থিত ওরিয়েল কলেজে থাকাকালীন মীড তার দ্বিতিয় বর্ষের শেষ দিকে গ্রেটস থেকে দর্শন, রাজনীতি ও অর্থনীতিতে বিষয় পরিবর্তন করেন। তখনকার সময়ে এগুলো বিষয় হিসেবে বেশ নতুন ছিল এবং যা ১৯২১ সালেই প্রথম শুরু হয়েছিল। অর্থনীতিতে মীডের আগ্রহ বিভিন্ন কারণে বৃদ্ধি পায়।

তিনি আন্তর্যুদ্ধকালীন সময়ে যুক্তরাজ্যের ভারি মাত্রার বেকারত্বকে অভিশাপ ও অশুভ সামাজিক ক্ষতি মনে করতেন। তার চাচীর মাধ্যমে পরিচিত মেজর সি এইচ ডগলাস তাকে এই সমস্যার চিন্তা হতে উত্তরণের একটি উপায় দেখিয়ে দেন।

১৯৩০ সালে অক্সফোর্ডের হার্টফোর্ড কলেজে মীড ফেলোশিপ নির্বাচিত হন। সেখানে একজন পোস্ট গ্রাজুয়েট ছাত্র হিসেবে অর্থনীতি বিষয়ে অধ্যয়ন অব্যাহত রাখাকেই বেছে নেন তিনি। ১৯৩০-৩১ সালের দিকে মীড কেমব্রিজের ট্রিনিটি কলেজে যোগদান করতে আমন্ত্রিত হয়েছিলেন ডেনিস রবার্টসনের মাধ্যমে যিনিও মীডের সেই মহান চাচীর মাধ্যমে তার সাথে পরিচিত হয়েছিলেন।

কেমব্রিজ থাকাকালীন মীড রিচার্ড কাহন ,পিয়েরো স্রাফফা,জোয়ান রবিনসন এবং আস্টিন রবিনসনের সাথে বন্ধুত্বে জড়িয়েছিলেন। তারা অর্থনৈতিক আলোচনার জন্য কেমব্রিজ সার্কাস নামক একটি সংগঠন গড়ে তোলেন। তারা সম্মিলিতভাবে অ্যা ট্রিটিস অন মানি নামে পরিচিত কেইনসের একটি কাজের ওপর আলোচনা শুরু করেন। প্রতি সপ্তাহে কেইনস সেখানে আগমন করতেন এবং তাদের সংগঠনের আলোচনা শুনে মুগ্ধ হতেন যেটি কাহনের দ্বারা আয়োজিত হত। তারা অবশ্য কেইনসের সাথে তত্ত্বসমূহও আলোচনা করতেন যখন তারা সোমবারের সন্ধ্যায় কিংস কলেজের মধ্যে কেইনসের গৃহের ভেতরে অবস্থিত রাজনৈতিক অর্থনীতি সংঘে মিলিত হতেন।

সঠিক অনুচ্ছেদ শিরোনাম কোনটি?
titleA. পূর্বের জীবন ও শিক্ষা
titleB. পেশা
titleC. অন্যান্য অবদানসমূহ
titleD. মীডের প্রবৃদ্ধি তত্ত্বের সমালোচনার মূল্যায়ন
উত্তর: titleA
এর কারণ মুঘল সমাজের পুরুষ সদস্যরা তাদের নিজের সম্মানের প্রতিচ্ছবি হিসাবে পর্দার ধারণাটিকে সংকীর্ণভাবে সংজ্ঞায়িত করেন নি যে সাম্রাজ্যের উচ্চ-শিষ্যের স্ত্রী, কন্যা এবং বিশেষত অবিবাহিত মহিলারা জেনানার ভৌত কাঠামোর বাইরে তাদের প্রভাব বিস্তার করতে পারবে। পর্দার এই কম সংকীর্ণ ব্যাখ্যা মুঘল দরবারের মহিলারা পরোক্ষভাবে জনজীবনে বিশেষত নাগরিক নির্মাণ প্রকল্পে অংশ নিতে পেরেছিল। জাহানারা নিজেই বর্তমানে বিখ্যাত চাঁদনী চৌক বাজারটি নির্মাণ করে শাহজাহানবাদে বড় ধরনের পরিবর্তন ঘটিয়েছিলেন। সব মিলিয়ে স্ত্রী, কন্যা, এমনকি একজন গণ্যমান্যই এই শহরের ১৯ টি বড় কাঠামোর প্রাথমিক পৃষ্ঠপোষক ছিলেন। তাদের তৈমুরি পূর্বপুরুষদের দ্বারা সাংস্কৃতিক নজির অনুসারে, মুগল মহিলারা দালান প্রকল্পের আকারে নাগরিক দাতব্য কাজ করা এবং এমনকি শিকার, পোলো ও তীর্থযাত্রার মতো জেনানার বাইরে অবসর অনুষ্ঠানে লিপ্ত হওয়া তুলনামূলকভাবে বেশি গ্রহণযোগ্য ছিল এরপরে সাফাভি সমসাময়িকদের মাঝেও দেখা যায়। নূরজাহান অনন্য বলে মনে হয় যে তিনি শিকারের জন্য বিশেষ আগ্রহী ছিলেন এবং তিনি তার স্বামী জাহাঙ্গীরের সাথে একসাথে বেড়াতে যাওয়ার অনুমতি পেতে সক্ষম হন এমনকি একসময় তার দুর্দান্ত চিহ্নের সাহায্যে সহজেই চারটি বাঘকে হত্যা করেছিলেন। 

সঠিক অনুচ্ছেদ শিরোনাম কোনটি?
titleA. প্রশাসন
titleB. রাজনৈতিক প্রভাব
titleC. পর্দা মেনে চলা
titleD. আবাসিক জনসংখ্যা
উত্তর: titleB
১৯৯৪ সালের ৪ সেপ্টেম্বর চালু হওয়া বিমানবন্দরটি অল নিপন এয়ারওয়েজ, জাপান এয়ারলাইনস এবং নিপ্পন কার্গো এয়ারলাইন্সের মতো কয়েকটি বিমান সংস্থার কেন্দ্র হিসাবে কাজ করে। এটি জাপানের কানসাই অঞ্চলের আন্তর্জাতিক প্রবেশদ্বার, যেখানে কয়োটো, কোবে এবং ওসাকার মত প্রধান শহর রয়েছে। কানসাইয়ের অন্যান্য অভ্যন্তরীণ বিমানগুলি ইটামিতে অবস্থিত পুরানো তবে বেশি স্বাচ্ছন্দ্য যুক্ত ওসাকা আন্তর্জাতিক বিমানবন্দর অথবা আরও নতুন কোবে বিমানবন্দর থেকে।

বিমানবন্দর গভীরভাবে ঋণ জড়িত হয়ে পরে, প্রতি বছর $৫৬০ মিলিয়ন ডলারের ক্ষতি হছিল। উচ্চ অবতরণ করের জন্য উড়োজাহাজগুলি (প্রায়, $৭,৫০০ ডলার বোয়িং ৭৪৭ বিমানের জন্য) বিমানবন্দরটি এড়িয়ে চলাচল করত, যা নরিতার পরে বিশ্বের দ্বিতীয় ব্যয়বহুল বিমানবন্দর ছিল। বিমানবন্দরের পরিচালনার শুরুর বছরগুলিতে, অতিরিক্ত টার্মিনাল ভাড়া এবং সাইটে ছাড়ের জন্য ইউটিলিটি বিলগুলিও পরিচালনা ব্যয় বাড়িড়ানলেছিল: বিমানবন্দর খোলার আগে কিছু অনুমান করা হয়ে ছিল যে এক কাপ কফির জন্য ১০ মার্কিন ডলার ব্যয় করতে হবে। ওসাকা ব্যবসায়ী মালিকরা বিমানবন্দরটিকে যাত্রী ও বিমান সংস্থাগুলির কাছে আকর্ষণীয় রাখতে নির্মাণ ব্যয়ের একটি আরও বেশি বোঝা নেওয়ার জন্য সরকারকে চাপ দিয়েছিল।

১৭ ফেব্রুয়ারি ২০০৫ সালে ওসাকার ঠিক পূর্বদিকে নাগোয়াতে চুবু সেন্টারায়ার আন্তর্জাতিক বিমানবন্দরটি চালু হয়। বিমানবন্দরটি খোলার ফলে জাপানের আন্তর্জাতিক বিমানবন্দরগুলির মধ্যে প্রতিযোগিতা বাড়বে বলে আশা করা হয়। এ সত্ত্বেও, ২০০৫-২০০৪ সালে যাত্রী সংখ্যা ১১% বেড়েছে এবং ২০০৬ সালে আন্তর্জাতিক যাত্রী বেড়েছে ৩.১০ মিলিয়ন, যা ২০০৫ সালের তুলনায় ১০% বেশি। ২০০৬ সালে এই প্রতিযোগিতার সাথে যুক্ত হয় ২৫ কিমি (১৬ মাইল) এর কম দূরে অবস্থিত কোবে বিমানবন্দর এবং ২০০৭ সালে শিকোকুর টোকুশিমা বিমানবন্দরে রানওয়ের দৈর্ঘ্য বৃদ্ধি। টোকিও অঞ্চলের বিমানবন্দরগুলি মারাত্মকভাবে যানজটের কারণে এই বিস্তারের পিছনে মূল যুক্তি ছিল এশিয়ার প্রবেশদ্বার হিসাবে পরিচিত ইনছন আন্তর্জাতিক বিমানবন্দর এবং হংকং আন্তর্জাতিক বিমানবন্দরের সঙ্গে প্রতিযোগিতা করা। কনসাইয়ে ২০১৩ সালের গ্রীষ্মকালে আন্তর্জাতিক যাত্রী ৫%-বছরে বৃদ্ধি পায়, চীন এবং দক্ষিণ কোরিয়াগামী উড়ান হ্রাস পেয়ে তাইওয়ান এবং দক্ষিণ-পূর্ব এশিয়ায় স্বল্প মূল্যের বিমান সংস্থার উরান মূলত সমর্থন করে বিমানবন্দরকে।

২০১৩ অর্থবছরের জন্য বিমানবন্দর কর্তৃপক্ষকে সরকারি সহায়তায় ৪ বিলিয়ন ইয়েন বরাদ্দ দেওয়া হয় এবং ভূমি, অবকাঠামো ও পরিবহন ও অর্থ মন্ত্রক ২০১৫ অর্থবছরের মধ্যে এই অর্থ বরাদ্দ হ্রাস করতে সম্মত হয়, যদিও কানসাই অঞ্চলের স্থানীয় সরকারগুলি অব্যাহত ভর্তুকির জন্য চাপ দেয়।

বৃহত্তর টোকিও অঞ্চল থেকে আন্তর্জাতিক যাত্রীদের জন্য নারিতা বিমানবন্দরের বিকল্প হিসাবে কানসাই বিমানবন্দরকে তুলে ধরা হয়। হানেদা বিমানবন্দর থেকে কানসাই'তে উড়ে গিয়ে সেখানে আন্তর্জাতিক উড়ানের সাথে সংযোগ স্থাপন করে যাত্রীরা। এই ক্ষেত্রে যাত্রীরা নারিতা যাওয়ার জন্য অতিরিক্ত সময়টি সাশ্রয় করতে পারবে: কানাগাওয়া প্রশাসনিক অঞ্চল এবং দক্ষিণ টোকিওর অনেক বাসিন্দার জন্য দেড় ঘণ্টা পর্যন্ত সাশ্রয়কারী।

সঠিক অনুচ্ছেদ শিরোনাম কোনটি?
titleA. পরিচালনা
titleB. সম্প্রসারণ
titleC. টার্মিনাল ২
titleD. রেল
উত্তর: titleA
১৯শ শতাব্দীতে কলকাতা ছিল পালকি আর ঘোড়ায় টানা যানবাহনের শহর। ট্রাম কলকাতার প্রথম গণপরিবহন ব্যবস্থা। ১৮৭৩ সালের ২৪ ফেব্রুয়ারি কলকাতায় প্রথম ঘোড়ায় টানা ট্রাম চালু হয়। প্রথম ট্রামের পথটি ছিল আর্মেনিয়ান ঘাট থেকে বউবাজার ও ডালহৌসি স্কোয়ার হয়ে শিয়ালদহ পর্যন্ত। ১৮৯৯ সালে ক্যালকাটা ট্রামওয়েজ কোম্পানি চালু হয়। এরপরই পুরনো ব্যবস্থার পরিবর্তে বিদ্যুৎচালিত ট্রাম চলতে শুরু করে। পরে কলকাতা মেট্রো বউবাজারে সেন্ট্রাল মেট্রো স্টেশন চালু করে।
সঠিক অনুচ্ছেদ শিরোনাম কোনটি?
titleA. ইতিহাস
titleB. কোঠা
titleC. প্রথম ট্রাম
titleD. চায়নাটাউন
উত্তর: titleC
গ্রেট ব্রিটেন যুক্তরাজ্যের বৃহত্তম দ্বীপ। রাজনৈতিকভাবে গ্রেট ব্রিটেন বলতে সমগ্র ইংল্যান্ড, স্কটল্যান্ড ও ওয়েলসকে বোঝায়। উত্তর আয়ারল্যান্ড এর অন্তর্ভুক্ত নয়। আইল অফ উইট, অ্যাংলেসে, আইল অফ সিলি, হেব্রাইডস এবং ওর্কনি ও শেটল্যান্ড দ্বীপপুঞ্জ এর অন্তর্গত নয়। আইল অফ ম্যান ও চ্যানেল আইল্যান্ড ব্রিটিশ অধীনস্থ দ্বীপ। এগুলিও গ্রেট ব্রিটেনের অন্তর্গত নয়।
সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ভূগোল
titleC. অন্যান্য প্রধান শহর
titleD. রাজনৈতিক সংজ্ঞা
উত্তর: titleD
রাষ্ট্রপতি ব্যবস্থায় নির্বাহীগণকে সাধারণ বিধানসভা থেকে পৃথক রাখায় কখনো কখনো বাড়তি সুবিধা তৈরী হয়ে থাকে, এতে একে অন্যের কাজের তদারকি করতে পারে। সংসদীয় ব্যবস্থায় নির্বাহী বিভাগটি তৈরী করা হয় বিধানসভা থেকে, যেখানে একে অন্যের কাজের সমালোচনার ব্যাপারটি খুব কম হয়। বিধানসভা প্রায়ই নির্বাহী বিভাগের কাজকে একটি সাধারণ অনাস্থা ভোট দ্বারা আপত্তি তুলে থাকে। রাষ্ট্রপতি ব্যবস্থার সমর্থনকারীদের মতে, পরীক্ষণ ও ভারসাম্যতার অভাব থাকলে একজন প্রধানমন্ত্রীর অসদাচরণ কখনোই বের করা সম্ভব নয়। যুক্তরাজ্যের সাবেক সাংসদ উডরো ওয়াট, ওয়াটারগেট কেলেঙ্কারি সম্বন্ধে লিখতে গিয়ে বলেন, "এটা কখনো চিন্তা করবেন না যে, আরেকটি ওয়াটারগেট এখানে সংঘটিত হবেনা, তুমি কেবল এটা সম্পর্কে শুনবেই না" (ইবিড)।
সমালোচকরা প্রতিক্রিয়ায় দিয়েছেন যে, একটি বিধানসভাকে যদি রাষ্ট্রপতি ব্যবস্থার দল দ্বারা নিয়ন্ত্রণ করা হয়, তাহালেও একই অবস্থার সৃষ্টি হয়। প্রবক্তারা লক্ষ করেন যে এই জাতীয় পরিস্থিতিতেও রাষ্ট্রপতির দলের একজন বিধায়ক রাষ্ট্রপতির সমালোচনা করার জন্য আরও ভাল অবস্থানে আছেন বা তার নীতিমালাগুলি তাকে প্রয়োজনীয় বলে মনে করা উচিত, যেহেতু রাষ্ট্রপতির অবস্থানের তাত্ক্ষণিক সুরক্ষা আইনসুলভ সমর্থনের উপর কম নির্ভরশীল। সংসদীয় পদ্ধতিতে দলীয় শৃঙ্খলা অনেক বেশি কঠোরভাবে প্রয়োগ করা হয়। যদি কোনও সংসদীয় ব্যাকব্যাঞ্চার প্রকাশ্যভাবে নির্বাহী বা এর দলীয় নীতিগুলির কোনও উল্লেখযোগ্য পরিমাণে সমালোচনা করে তবে তার/তার দলের মনোনয়ন হারাতে পারে, এমনকি অনেক ক্ষেত্রে দল থেকে সরাসরি বহিষ্কারের সম্ভাবনাও থাকে। এমনকি কোনও গুরুতর রাজনৈতিক উদ্দেশ্যসহ কোনও বিধায়ককে কার্যকরভাবে বিদ্রূপ করার জন্য ব্যাকব্যাঞ্চারের কাছ থেকে হালকা সমালোচনাই যথেষ্ট গুরুতর পরিণতিগুলি (বিশেষত, মন্ত্রিপরিষদের পদ থেকে অপসারণ) বহন করতে পারে।

অনাস্থার ভোটের অস্তিত্ব থাকা সত্ত্বেও বাস্তবে কোনও প্রধানমন্ত্রী বা মন্ত্রিপরিষদের নেয়া সিদ্ধান্তকে খন্ডন করা অত্যন্ত কঠিন। সংসদীয় ব্যবস্থায় যদি বর্তমান প্রধানমন্ত্রী এবং তার মন্ত্রিসভায় প্রস্তাবিত গুরুত্বপূর্ণ কোন আইনকে সংসদের সংখ্যাগরিষ্ঠ সদস্যদের দ্বারা "অধঃ-ভোট" দেয় তবে তা অবিশ্বাসের ভোট বলে বিবেচিত হয়। এই নির্দিষ্ট বিষয়টির উপর জোর দেওয়ার জন্য, একজন প্রধানমন্ত্রী তার নিজের দলের বিধায়কদের পক্ষ থেকে অনীহা প্রকাশের প্রথম চিহ্নে প্রায়শই একটি নির্দিষ্ট আইনসভা ভোটকে আস্থার বিষয় হিসাবে ঘোষণা করেন। যদি কোনও সরকার সংসদীয় আস্থাভাজন ভোট হারায়, তবে অনাস্থাপ্রাপ্ত সরকারকে অবশ্যই পদত্যাগ করতে হবে বা নির্বাচন অনুষ্ঠানের আহ্বান জানাতে হবে।

সঠিক অনুচ্ছেদ শিরোনাম কোনটি?
titleA. ক্ষমতা পৃথকীকরণ
titleB. বৈশিষ্ট্যগুণ
titleC. সরাসরি নির্বাচন
titleD. প্রধানমন্ত্রী সহ রাষ্ট্রপতি ব্যবস্থা
উত্তর: titleA
নেদারল্যান্ডের আমস্টারডাম শহরে ১৯৯৬ সাল থেকে গৌরব পদযাত্রা আয়োজিত হয়ে আসছে। সামাজিক স্বীকৃতি অর্জনের ক্ষেত্রে এই পদযাত্রা অনেকটাই সাফল্য পেয়েছে। এই সপ্তাহান্তব্যাপী অনুষ্ঠানে আয়োজিত হয় সংগীতানুষ্ঠান, ক্রীড়া প্রতিযোগিতা ও স্ট্রিট পার্টি। এই উৎসবের বিশেষভাবে উল্লেখযোগ্য একটি দিক হল ক্যানাল প্রাইড বা আমস্টারডামের খালগুলিতে নৌকায় প্রাইড প্যারেডের আয়োজন। ২০০৮ সালে ক্যাবিনেটের প্রতিনিধি স্বরূপ তিন জন মন্ত্রী তাদের নিজস্ব বোটে এই প্যারেডে অংশ নেন। আমস্টারডামের মেয়র জব কোহেনও যোগ দিয়েছিলেন অনুষ্ঠানে। প্রায় ৫০০,০০০ দর্শনার্থী অংশ নিয়েছিলেন প্যারেডে। এই বছরই উল্লেখযোগ্য ডাচ আন্তর্জাতিক সংস্থা আইএনজি গোষ্ঠী ও টিএনটি এনভি এই অনুষ্ঠান স্পনসর করেন।

সঠিক অনুচ্ছেদ শিরোনাম কোনটি?
titleA. তুরস্ক
titleB. স্পেন
titleC. আমস্টারডাম
titleD. পোল্যান্ড
উত্তর: titleC
ন্যান্ড্রোলন ও ইথিস্টেরন (১৭α-ইথিনিলটেস্টোস্টেরন থেকে প্রোজেস্টিন, নরইথিস্টেরন (১৭α-ইথিনিল-১৯-নরটেস্টোস্টেরন) থেকে উদ্ভূত যৌগ তৈরিতে অবদান রাখে। এসব যৌগগুলোকে দুই ভাগে ভাগ করা যায়: এক ভাগে থাকবে এস্ট্রেন এবং আরেকভাগে থাকবে গনেন। এস্ট্রেনের মধ্যে নরইথিস্টেরম (নরইথিন্ড্রোন), নরইথিস্টেরন এনাথেট, লিনেস্ট্রেনল বিদ্যমান। অপরদিকে গনের মাঝে নরগেস্ট্রেল, লেভোনোগেস্ট্রেল, ডেসোগেস্ট্রেল, ইটোনোগেস্ট্রেল, গেস্টোডেন, নরগেস্টিমেট, ডাইনোগেস্ট (মূলত ১৭α-সায়ানোমিথাইল-১৯-নরটেস্টোস্টেরন থেকে উদ্ভূত) এবং নরেলগেস্ট্রোমিন বিদ্যমান।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রোজেস্টিন
titleC. ঔষধবিদ্যা
titleD. রসায়ন
উত্তর: titleB
এই কাব্যগ্রন্থের রূপাই চরিত্রটি জসীমউদ্দীন রূপায়ণ করেছিলেন বাস্তবের একজন ব্যক্তিকে উপজীব্য করে, যার প্রকৃত নাম রূপা। রূপার বাড়ি ময়মনসিংহের গফরগাঁও উপজেলার শিলাসী গ্রামে৷ বাস্তবের রূপাও কাব্যের রূপাইয়ের মতো বলবান বীর ছিলেন, ছিলেন সেরা লাঠিয়াল। কৃষিজীবী শহর আলীর ৭ ছেলে ও ৪ মেয়ের মধ্যে রূপার অবস্থান তৃতীয়৷ আর রূপার রয়েছেন ৩ ছেলে ও ২ মেয়ে। ময়মনসিংহ গীতিকার সংগ্রাহক ড. দীনেশ চন্দ্র সেনের কথায় ময়মনসিংহ অঞ্চলের লোকজ সঙ্গীত সংগ্রহ করতে জসীমউদ্দীন গফরগাঁওয়ে এসেছিলেন৷ সেখানে এসেই কবি তার সাহিত্যচর্চার অন্যতম সঙ্গী খ্যাতনামা সাহিত্যিক মৌলভী শেখ আবদুল জব্বারের বনগাঁও গ্রামের বাড়িতে ওঠেন৷ এখানে অবস্থানকালে বনগাঁও গ্রামে জমির ধান কাটা নিয়ে একদিন বড় ধরনের এক দাঙ্গা (স্থানীয় ভাষায় "কাইজ্জা") হয়৷ সেই দাঙ্গায় গফরগাঁওয়ের লাঠিয়াল দলের নেতৃত্ব দেন শিলাসী গ্রামের কৃষ্ণবর্ণের হালকা-পাতলা ছোটখাটো গড়নের যুবক রূপা৷ পল্লীকবি সেই দাঙ্গা দেখেন; দেখেন গ্রামাঞ্চলে জমি দখলের এক নারকীয় দৃশ্য৷ লাঠিয়াল দলের নেতৃত্বদানকারী রূপার তেজোদীপ্ত এক ভয়ঙ্কর বীরত্ব৷ ওই দাঙ্গাই কবির মনে রেখাপাত করে৷ নকশী কাঁথার মাঠ কাব্যের মূল উপজীব্য হয়ে ওঠে সেই দাঙ্গার ঘটনা৷ সেসময় এই রূপাকে মানুষ ‘রূপা গুণ্ডা’ বলেই জানতেন৷ বাংলাদেশ স্বাধীন হবার পর একবার তিনি ইউপি ‘সদস্য’ নির্বাচিত হন৷ অবিভক্ত ভারতে হিন্দু-মুসলিম দাঙ্গার সময় তিনি সরাসরি দাঙ্গায় জড়িয়ে পড়েছিলেন, আর তখন গফরগাঁও বাজারে ১১ জন মারা গেলে তাকে এ ঘটনায় দুই দফায় ১৫ মাস কারাভোগ করতে হয়। গফরগাঁও বাজারের কাইয়ুম মার্কেটে একটি স্টলে আড্ডা দিতেন জসীমউদ্দীন, সেখানে বসেই রূপাই সম্পর্কে খোঁজখবর নেন তিনি৷ সেই স্টলেই কবির সঙ্গে রূপার পরিচয় হয় এবং রূপা তার নিজের সম্পর্কে জানান জসীমউদ্দীনকে, যা উপজীব্য করে কবি পরে কাব্যগ্রন্থটি রচনা করেছিলেন।

কাব্যে, রূপাইয়ের বিপরীতে সাজু নামক যে নারী চরিত্র ছিল, তিনিও বাস্তবের এক ব্যক্তিত্ব, নাম ছিল ললীতা, রূপা ললীতাকে ভালোবাসতেন। ললীতা ছিলেন রূপার প্রতিবেশী গ্রাম মশাখালী'র বাসিন্দা। ললীতা ২০০৭ খ্রিষ্টাব্দের জানুয়ারিতে মারা যান।

সঠিক অনুচ্ছেদ শিরোনাম কোনটি?
titleA. অনুবাদ
titleB. বাস্তব চরিত্র
titleC. কাহিনী সংক্ষেপ
titleD. জনপ্রিয় মাধ্যমে উপস্থাপনা
উত্তর: titleB
১৯৩৮ সালের ৪ এপ্রিল বগুড়ায় একটি কলেজ প্রতিষ্ঠার লক্ষ্যে খাঁন বাহাদুর মোহাম্মদ আলীকে সভাপতি এবং মৌলভী আব্দুস সাত্তারকে সাধারন সম্পাদক করে একটি কমিটি গঠিত হয়। এই কলেজটি ১৯৩৯ সালের জুলাই মাসে প্রতিষ্ঠিত হয়। অবিভক্ত বঙ্গে বিশিষ্ট ব্যক্তিত্ব স্যার আজিজুল হক এর নামে কলেজটির নামকরণ করা হয়েছে। তিনি সে সময় কলকাতা বিশ্ববিদ্যালয় এর উপাচার্য ছিলেন; সরকারি স্কুলে শিক্ষার মাধ্যম ইংরেজি থেকে বাংলায় চালু, প্রাথমিক শিক্ষা পরিকল্পনাকে অ্যাক্টে পরিণত, কলকাতা বিশ্ববিদ্যালয়ের ইসলামের ইতিহাস ও সংস্কৃতি বিভাগ প্রতিষ্ঠা (১৯৪০), শিক্ষা সপ্তাহ পালন কর্মসূচী প্রবর্তন, বঙ্গীয় ব্যবস্থাপক সভার মহাজনী বিল ও প্রজাস্বত্ব আইন উপস্থাপন তার উল্লেখযোগ্য কীর্তি।কলেজের প্রথম অধ্যক্ষ ছিলেন ড. এম.এম. মুখার্জি (আগস্ট ১৯৩৯- সেপ্টেম্বর ১৯৩৯) এবং প্রথম উপাধ্যক্ষ ছিলেন শ্রী এস.পি সেন। কলেজের যাত্রা শুরুর প্রায় দুই বছর পর্যন্ত কলেজের ক্লাস অস্থায়ীভাবে সুবিল প্রাথমিক বিদ্যালয়ে (বর্তমান) নেয়া হয়। পরবর্তীতে এটি ফুলবাড়ি বটতলাতে স্থানান্তরিত করা হয়। ১৯৬৮ সালের ১৫ এপ্রিল কলেজটি সরকারীকরন করা হয়।

সঠিক অনুচ্ছেদ শিরোনাম কোনটি?
titleA. অবকাঠামো
titleB. ইতিহাস
titleC. শিক্ষাব্যবস্থার ক্রম-বিকাশ ও আজিজুল হক কলেজ কলেজ
titleD. ছাত্রাবাস
উত্তর: titleB